<classify> Malima Lubasha-Serengeti MKAZI wa Kijiji cha Bisarara, Kata ya Sedeco, Wilaya ya Serengetimkoani Mara, Paulo Maseke 32, anadaiwa kumuua shemeji yake Esther Ryoba 28 kwakumkata shingo kwa panga kutokana na ugomvi wa shamba. Diwani wa Kata ya Sedeco, Raphael Matiko CCM, amethibitisha kutokeamauaji hayo juzi. Alisema kuwa wakati Esther akiwa analima shambani kwake, ghaflaalikwenda shemeji yake na kuanza kugombana ikiwamo kutoleana lugha chafu. Inadaiwa kuwa wazazi wa Maseke, na mkewe walikuwa na shamba linginejirani na eneo yalipotokea mauaji hayo, ambapo walishuhudia mtoto wao akimkatakwa panga shemeji yake. Wakati tukio hilo linatokea na wazazi wa Maseke walikuwa shamba lajirani... Waliona tukio ikiwamo kukatwa kwa panga Esther, ambaye alivuja damunyingi na hatimaye kufariki dunia, alisema Diwani Matiko Naye Ofisa Mtendaji wa kijiji hicho, Mangera Magesa, alisema kuwa kutokana na tukio hilo wazazihao walifika ofisi kwake na kumjulisha kuhusu mauaji aliyofanya mtoto wao. Kutokana na taarifa hiyo, nilitoa taarifa kwa Jeshi la Polisi ambaowalifika na kufanikiwa kumtia mbaroni mtuhumiwa, alisema Magesa. Mtendaji huyo wa kijiji alisema kuwa mtuhumiwa Maseke, amekuwa akijihusishana matukio mbalimbali ambapo hivi karibuni alitoka Gereza la Butimba mkoaniMwanza kwa msamaha wa Rais Dk. John Magufuli.Pia alikuwa na kesi yakumchoma na kisu sehemu za siri mama yake mdogo, alisema Magesa  <topic>: kitaifa 